****

**ПОЯСНИТЕЛЬНАЯ ЗАПИСКА**

Учебной предметэнь вейсэнь характеристикась

Келесь - кезэрень вейсэнь лувонь эрямонь ёнкс. Келенть вельде ломантне кортыть эсь ютковаст, ёвтыть мелест- арсемаст, чарькодить вейкест-вейкест.

Эрзянь келесь - минек тиринь келенек, кона ютась касомань ды келейгадомань пек кувака ки. Сон ванстсы ды пачтясы сень, мезе ульнесь ломантнень эрямосо. Эрьва народонть эсензэ келезэ, историязо.

Тиринь келенть вельде эйкакшось карми содамо перьканзо эрямонть, сонзэ эйсэ полавтоматнень. Тиринь келесь- арсемань ды содамочинь ёнкс, паро ломанень триця-кастыця. Сонзэ вельде эйкакшось тееви эсь народонть эйдекс, конань а визькс невтемс весеменень.

А эряви сеземс сень сюлмавкстнэнь, конатне теевсть те шкантень эйкакшонть келензэ ды потмооймензэ марто. А колыть неть сюлмавкстнэ 5-11 класстнэсэ тонавтнема лувонтькак. Тиринь келень парсте содамось лезды пертьпельксэнть весе содамочитнень келейгавтомо. Тиринь келенть парсте содазь эйкакштнэнень седе шожда тонавтнемс рузонь ды омбо масторонь кельтнеяк.

Неень шкань тонавтыцятненень эряви максомс аволь ансяк сатышка содамочить фонетикань, лексикань, морфологиянь, синтаксисэнь ды стилистикань коряс. Эряви невтемс эйкакштнэнень тиринь келенть питнензэ весе раськенть ды эрьва ломаненть эрямозо.

Неть путовкстнэ покшт ды шождынеть. Сынь вадрясто топавтовить ансяк сестэ, зярдо сонсь тонавтыцясь свал вети тевензэ мслень путозь, весеме ёндо домкалгавты ды келейгавты эсь анокчинзэ, зярдо сон вечксынзе эйкакштнэнь, эсь тевензэ, свал вешни од кить тонавтома лувонть седе тов паролгавтомга.

Целензэ:

* 1) Эрзянь келень тонавтыцятненень эряви парсте содамс ушодксонь класстнэсэ саезь содамочитнень, тевс маштомачитнень ды ёрокчитнень.
* 2) Тонавтыцянтень эряви кепедемс эйкакштнэнь бажамост тиринь келень коряс содамочитнень саеме; касгома эйкакштнэнь мелеет седе парынестэ содамс эрзянь келень валонь сюпавчинть ды те сюпавчинть вельде тонавтомс сынст ёвтнеме эсест мелест-превест, арсемает ды ёжомарямост.
* 3) Башка мель эряви явомс теориянь сеть кевкстематнень лангс, конат аштить видестэ сёрмадомань, пунктуациянь ды кортамонь ёрокчинь кастомань лувокс.
* 4) Эряви тонавтомс эйкакштнэнь тиринь келенть валонь сюпавчинзэ, гайтевчинзэ ды мазычинзэ нееме, эсест арсемаст эрзякс ёвтамо ды сёрмадомо.
* 5) Эряви невтемс эйкакшз нэнень тиринь келенть питнензэ весе раськенть ды эрьва ломаненть эрямозо.
* 6) Эрзянь келенть тонавтнемстэ покш мель эряви явомс лия предметнэнь марто сюлмавоматненень. Сех кемень неть сюлмавоматне тиринь литературангь марто. Келень ёнкстнэ, васняяк, ванновить художественной литературасто саевкстнэнь коряс. Кортамонь ёрокчинь кастомаськак ютавтови эрьва кодамо художественной литературань сёрмадовкстнэнь коряс.

Теориянь коряс содамочитне максовить неень шкань келень наукань вешеманзо мельс саезь.

6 - 8-це класстнэсэ тонавтневить морфологиясь (кортамо пелькстнэ) ды орфографиясь. Иень ушодовомсто васенце урокось алтазь тиринь келенть лезэнзэ панжомантень эрзянь раськенть эрямосо. Те уроктнесонть панжови тиринь келенть питнезэ башка ломаненть ды весе раськенть эрямосо, ёвтневи эрзянь раськенть эрямодонзо кезэрень шкане, косто саевсть эрзянь ды мокшонь кельтнень лемест, эрзянь келень коряс книгань васенце сермадыцятнеде (А.Ф.Юртовдо, М.Е.Евсевьевде, А.А.Шахматовдо, Д.В.Бубрихте, А.П.Рябовдо ды лиятнеде), истя жо неень шкань ученойтнеде.

Уроктнесэ истя жо эряви ёвтнемс сеть эрзятнеде, кить эсест тевест коряс теевсть содавиксэкс аволь ансяк минек, но и омбо масторсояк (С.Д.Эрьзядо, Никон патриархтонть, Л.А.Русланова морыцядонть ды лиятне).

Неть уроктне лездыть кастомс эйкакштнэнь потсо эрзянь келентень мелень путома, вечкема, кепедьсызь эйкакштнэнь каштанчист эсенек раськенть кувалма.

Неень шкасто эрьва кодамо келень тонавтнемстэ кортамонь ёрокчинь кастомась аравтови малав васенце таркас.сонзэ смустезэ сеньсэ: тонавтомс эйкакштнэнь аволь ансяк грамматикань ёнкстнэнь мукшномо-нееме ды видестэ сермадомо, но и видестэ ёвтамо эсест арсемаст.

Тиринь келенть тонавтнемась кеместэ сюлмавозь рузонь ды омбо масторонь кельтнень тонавтнемаст марто. Рузонь, англань, немецень, французонь ды лия кельтнень енксост седее парсте чарькодевить, бути нежедемс тиринь келень коряс содамочитнень лангс.келень коряс вейкеть чарькодемат (подлежащей, сказуемой ды лият) улить весе неть кельтнесэ. Вейкеть чарькодемат (антонимть, эпитет, олицетвореният) вастневить тиринь келень ды литературань коряскак.

Важодемань программась теезь общей образованиянь Федеральной государственной стандартонь коряс. Важодемань программась кандови 6 - 7 классо тонавтницятненень ды нежедеви меельце документнэнь лангс: Эрзянь келень программат 5-11 класстнэнень. Кемекстызь Д.В.Цыганкин, В.П.Цыпкайкина, Саранск. Мордовской книжной издательствась. 2001 и. Программась ашти учебникень коряс «Эрзянь кель» эрзянь школань 6 класснэнь Л.П.Видясова, В.П. Цыпкайкина, Саранск, Мордовской книжной издательствась, 2003 и., ды М.В. Мосинэнь, Г.П. Пугачевань «Эрзянь кель 7 кл.», С. 2003 иень учебникенть коряс.

Весемезэ 6 классо иень перть ютавтовить 34 част, недлязонзо – 1 час, 7 классо иень перть - 34 част, недлязонзо 1 час.

**Дисциплинань содержаниясь**

**6 КЛАСС**

Тиринь келесь - эрьва раськенть сюпавчизэ

Ветеце классо тонавтнезенть мельс лецтямо

5 классо синтаксисэнть коряс ютазенть мельс лецтямось. Валзюлмавксось ды валрисьмесь, сынст прявт ёнксост.

5 классо фонетиканть, графиканть ды орфографиянть коряс ютазенть мельс лецтямось 5 классо лексиканть коряс ютазенть мельс лецтямось.

5 классо валонь теевемань коряс ютазенть мельс лецтямось

Морфологиясь. Орфографиясь. Парсте кортамось. Существительноесь

Морфологиядо кода келень наукань пелькстэ чарькодема.

Существительноесь кода знаменательной кортамо пелькс.

Существительнойтнень цётост (числаст).

Существительноенть падежга полавтнемазо.

Существительнойтнень теевемаст.

Прилагательноесь

Прилагательноесь кода кортамо пелькс.

Качествань невтиця ды относительной прилагательнойтне.

Качественной прилагательнойтнень башка ёнксост.

Относительной прилагательнойтнень - нь суффиксэнть вельде теевемаст.

Прилагательнойтнень валонь сюлмавксонь таркас молемаст.

Числительноесь

Числительноесь кода кортамо пелькс. Сонзэ смустензэ ды грамматикань ёнксонзо. Числительнойтнень курост смустень коряс.

Простой, сложной ды составной числительнойтне, сынст теевемаст сёрмадомаст.

Ламочинь числительнойтнень падежга полавтнемаст.

Местоимениясь

Местоимениянть кода кортамо пельксэнь башка ёнксонзо.

Местоимениятнень курост смустень коря.

Азорксчинь местоимениятне.

Невтемань местоимениятне, сынст смустест ды падежга полавтнемаст.

Кевкстемань ды относительной местоимениятне, сынст смустест ды падежга полавтнемаст.

Иень перть тонавтнезенть мельс лецтямось

Существительноесь.

Прилагательноесь.

Числительноесь.

Местоимениясь.

7 КЛАСС

**Финнэнь-угрань кельтнень раськесь**

Тиринь келенть питнезэ башка ломаненть ды весе раськенть эрямосо, эрзянь раськенть эрямозо кезэрень шкане.

**Котоце классо тонавтнезенть мельс ледстямось**

Существительноесь. Существительноенть аволь невтемачинь, невтемачинь ды азорксчинь полавтнематне. Существительнойтнень теевемаст.

Прилагательноесь. Качествань невтиця ды относительной прилагательнойтне, сынст лезэст кортамонь рисьмесэнть. Сынст теевемаст.

Числительноесь. Числительнойтнень теевемаст ды сермадомаст. Кортамо пельксэнь полавтомань ды смустень коряс местоимениятнень вейсэндявксост.

**Морфологиясь. Орфографиясь. Парсте кортамось. Глаголось.**

Глаголонть кода кортамо пельксэнь смустезэ ды грамматикань ёнксонзо. Глаголонть шкань, лицянь ды числань коряс полавтнемазо.

Валрисьмесэ глаголонть смустезэ. Глаголонь вейке лицянь форматнень лия лицянь формань смустьсэ кортамонь рисьмесэнть сайнемаст.

Глаголонь аволь определенной форматне. Глаголонь аволь определенной формась, сонзэ суффиксэнзэ: - мс, -ме, - мо.

Глаголонть валлувозо. Глаголонть видэнзэ. Вейкеньгирдань ды ламоньгирдань тевдеемань невтиця глаголтнэ.

Переходной ды аволь переходной глаголтнэ. Глаголонь полавтнемась.

Глаголонть наклонениятне. Изъявительной наклонениясь.

Арасьчинь форматне.

Кармавтомань наклонениясь. Кармавтомань наклонениянь объекттэме полавтнемась. Кармавтомань наклонениянь объект марто полавтнемась. Кармавтомань наклонениянь арасьчинь форматне.

Сослагательной наклонениясь. Сослагательной наклонениясь, сонзэ смустезэ.

Условной наклонениясь. Условной наклонениясь, сонзэ смустезэ ды теевемазо, кортамонь рисьмесэнть сайнемазо.

Условно-сослагательной наклонениясь. Условно-сослагательной наклонениясь, сонзэ смустезэ ды теевемазо, кортамонь рисьмесэнть сайнемазо.

Желательной накорнениясь. Желательной наклонениясь, сонзэ смустезэ.

Наклонениянь форматне – эрзянь келень кортамонь рисьмесэнть. Вейке наклонениянь формасо глаголтнэнь лия наклонениянь смустьсэ сайнемаст.

Глаголтнэнь теевемась. Глаголсто од глаголонь теевемась. Глаголтнэнь теевемаст лия кортамо пельксстэ.

Кавонзазь глаголтнэ.

**Причастиясь.**

Причастиядо чарькодема. Причастиядо кода глаголонь а полавтневиця формадо чарькодема. Причастиянть глаголонь ды прилагательноень ёнксонзо.

Неень ды ютазь шкань причастиятне. Неень ды ютазь шкань причастиятне, сынст теевемаст.

Причастиянь арасьчинь форматнень теевемаст ды сермадомаст. Причастиянь арасьчинь форматнень теевемаст ды сёрмадомаст.

Кортамонь рисьмесэнть причастиятнень валонь сюлмавксонь таркас сайнемаст.

**Деепричастиясь.**

Деепричастиядо кода глаголонь а полавтневиця формадо чарькодема.

Деепричастиятнень теевемаст. Деепричастиянь формась, сонзэ теевемазо ды сермадомазо.

Деепричастиянь арасьчинь форматнень теевемась ды сёрмадомась.

**Наречиясь**

Наречиясь кода кортамо пелькс. Сонзэ смустезэ, грамматикань ёнксонзо ды валрисьмесэ лезэзэ.

Смустень коряс наречиятнень вейсэндявксост.

Наречиянь сравнениянь степентне, сынст теевемаст ды сермадомаст.

Наречиятнень теевемаст ды сермадомаст.

Наречиятнень теевемаст ды сермадомаст.

Вишкалгавтяця суффикс марто наречиятне.

**Лездыця кортамо пелькстнэ. Парсте кортамось. Валмельгакстнэ.**

Валмельгаксонть кода лездыця кортамо пельксэнть смустезэ ды валрисьмесэ лезэзэ.

Смустень коряс валмельгакстнэнь курост.

Валмельгакстнэ ды падежтне.

Существительнойстэ ды наречиясто валмельгакстнэнь теевемаст.

**Союзтнэ.**

Союзтнэнь кода лездыця кортамо пелькстнэнь смустест ды валрисьмесэ лезэст.

Простой ды составной союзтнэ. Составной союзтнэнь сермадомаст.

Сочинительной ды подчинительной союзтнэ.

**Частицатне.**

Частицатне кода лездыця кортамо пелькст. Кортамо рисьмесэнть сынст лезэст.

Тевень коряс частицатнень явовомаст: формань теиця частицат, валонь теиця частицат. Частицат, конат невтить кортыцянть мелензэ евтазентень, смустень коряс модальной частицатнень явомаст.

Частицатнень сермадомаст.

**Междометиятне.**

Междометиятнень смустест ды кортамо рисьмесэнть сынст лезэст. Вайгельсэ междометиятнень явомаст. Лотксема тешкстнэ междометиятнень пингстэ.

**Иень перть тонавтнезенть мельс ледстямось**

Глаголось. Глаголонть наклонениянзо, сынст теевемаст ды сермадомаст.

Деепричастиятне. Сынст теевемаст ды сермадомаст.

Наречиятне. Сынст теевемаст ды сермадомаст.

Лездыця кортамо пелькстнэ, кортамо рисьмесэнть сынст питнест.

**Тонавтнема предметэнть тонавтома результаттнэ.**

**Личностной результаттнэ.**

Школасо эрзянь келенть тонавтнезь, эйкакштнэ тонадыть вадрясто ды педе пес чарькодеме весе ломантнень (тонавтыцянть, эсест ялгаст ды седе тов) кортамост. Сынь тонавтнить кортамо весе классонть икеле: отвечить тонавтыцянть кевкстеманзо лангс, теить ёвтнемат ловнозденть, неезденть. Ванозь кинофильмадонть, эйкакшонь книгадо, артовксонь коряс, ушодыть сынсь кевкстемань максомо.

Фольклорось ды художественной литературась мазылгавтыть ды сюпалгавтыть кортамонь кельвалост, валонь сюпавчист.

Эрзянь келесь – тетянь-авань кель. Сон тонавты улеме алкуксонь ломанекс, кона зярдояк а кадсы келензэ, а стувтсы эсь тиринь ёнксонзо, тиринь кудонзо, тетянзо-аванзо, тонавты улеме лездыцякс, чевте седей ломанекс. Эряви ванстомс ды сюпалгавтомс тиринь келенть!

**Регулятивной УУД:**

-кельвалонь кастомась;

-парсте содамс тиринь келенть, бажамс ильведькстэме кортамо, мелень-арсемань ды ёжомарямонь кортазь ды сёрмадозь ёвтнеме.

**Познавательной УУД:**

Содамс, мекс ды мезень кисэ тонавтневи эрзянь келесь.

Тонавтницясь пурны эрьва кодамо информация ды материал. Мокшэрзянь литературасто, валкссто, энциклопедиясто, эрзянь кельсэ сёрмадозь журналтнэстэ вешни эрявиксэнть, тонавтни важодеме сынст коряс, кемексты содамочинзэ. Мельспаросо кунсолы ды ванны эрзянь телепередачат. Интернет-сайтстэ тонавтни муеме эрявикс информациянть ды видестэ сонзэ тевс нолдамо.

**Коммуникативной УУД.**

Карадо – каршо кортамонь ветямо маштомась, эсеть ялгань кунсоломась, сонзэ ёвтнеманзо поладомо эли домкалгавтомо маштомась. Кортамс апак капша, мелень путозь. Кортамось молезэ аволь диалектэнь, но ванькс литературань кельсэ, сонзэ грамматикань ды орфоэпиянь лувтнэнь лангс нежедезь.

Ловны эрьва кодамо темань коряс книгат, газетат, журналт, кунсолы музыка, эрзянь морот тиринь мастордо, ояксчиде ды седе тов.

Вечкезь, паро мельсэ, чарькодевиксстэ кортни тиринь кельсэ ломантнень марто.

Машты важодеме коллективсэ, парсте кортамо, лиянь кунсоломо.

**Предметной результаттнэ.**

1) Эряви явомс ламо мель минек масторсо эрьва раськень эрицятнень культурастютксо сюлмавксонь кастомантень, сюпалгавтомантень;

2) чарькодьсызь тонавтницятне, што эрзянь келесь раськень культурань явления ды эсь келенть тонавтнезь чарькодевить ломантнень эрямосо вастневиця ёнксонзо, коензэ-кирданзо, мелензэ-арсеманзо;

3) тонавтовить эйкакштнэ эрязасто, мельстуезь, чарькодевиксстэ ловномо, ильведевкстомо сёрмадомо. Парсте кортамо, эсест мелест-арсемаст ды ёжомарямост кортазь ды сёрмадозь ёвтнеме;

4) чарькодьсызь, мезекс эряви тенст тиринь келенть содамозо;

5) тонадыть самостоятельна вешнеме эрявикс литература, штобу чарькодемс ды содамс дополнительной информациянть.

Эрзянь келень тонавтнемстэ маштомачинь ды содамочинь вешематне

Маштомс:

* - Тевс нолдамо видестэ сёрмадомань лувтнень ды лотксема тешкетнэнь путоматнень;
* - чарькодеме неень шкань эрзянь келенть лексикань ды синтаксисэнь единицатнень стилень питнест ды сайнеме сынст эсь кортамосо;
* - ёжомарямо эсь ды лия ломанень кортамосо лувонь арсеманть;

-тееме эсь кортамонть прок описания, повествования, рассуждения, кемекстамо;

* - тееме кортамо тиринь веледе, эсь раськеденть, эрямодо-аштемадо, уроксо ютазь теманть коряс;
* - ёвтамо эсь мельть-превть уроксо, промкссо;

-ёвтнеме неезь кинонть, спектаклянть;

Содамс:

* - эрзянь келень коряс валкстнэнь ды маштомс сынст тевс нолдтнеме;
* - кодамо эрзянь келенть тарказо модамасторонь весе лия кельтнень ютксо, кода нолдави тевс тиринь келесь ломаненть эрямосо, кода тонавтневи сон наука ёндо ды кить сонзэ тонавтницянзо.

**ТЕМАТИЧЕСКОЕ ПЛАНИРОВАНИЕ**

**6 КЛАСС**

|  |  |  |  |  |  |
| --- | --- | --- | --- | --- | --- |
| **№ п/п** | **Наименование разделов и тем программы** | **Количество часов** | | | **Электронные (цифровые) образовательные ресурсы** |
| **Всего** | **Контрольные работы** | **Практические работы** |
| 1 | Тиринь келесь - эрьва раськенть сюпавчизэ | 1 |  |  | <https://m.edsoo.ru/7f4159f6> |
| 2 | Ветеце классо тонавтнезенть мельс ледстямось | 2 |  | 1 | <https://m.edsoo.ru/7f4159f6> |
| 3 | Морфологиясь | 29 | 1 | 1 | <https://m.edsoo.ru/7f4159f6> |
| 4 | Ютазенть мельс ледстямось | 2 | 1 |  | <https://m.edsoo.ru/7f4159f6> |
| **ОБЩЕЕ КОЛИЧЕСТВО ЧАСОВ ПО ПРОГРАММЕ** | | 34 | 2 | 2 |  |

**7 КЛАСС**

|  |  |  |  |  |  |
| --- | --- | --- | --- | --- | --- |
| **№ п/п** | **Наименование разделов и тем программы** | **Количество часов** | | | **Электронные (цифровые) образовательные ресурсы** |
| **Всего** | **Контрольные работы** | **Практические работы** |
| 1 | Тиринь келесь- эрьва раськенть сюпавчизэ. | 2 | 1 |  | <https://m.edsoo.ru/7f4159f6> |
| 2 | Текст, кортамонь культурась | 1 |  |  | <https://m.edsoo.ru/7f4159f6> |
| 3 | Келесь ды культуразо | 1 |  |  | <https://m.edsoo.ru/7f4159f6> |
| 4 | Морфологиясь | 29 | 2 | 2 | <https://m.edsoo.ru/7f4159f6> |
| 5 | Ютазенть мельс ледстямось | 1 |  |  | <https://m.edsoo.ru/7f4159f6> |
| **ОБЩЕЕ КОЛИЧЕСТВО ЧАСОВ ПО ПРОГРАММЕ** | | 34 | 3 | 2 |  |

**ПОУРОЧНОЕ ПЛАНИРОВАНИЕ**

**6 КЛАСС**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Тема урока** | **Количество часов** | | | **Дата изучения** | **Электронные цифровые образовательные ресурсы** |
| **Всего** | **Контрольные работы** | **Практические работы** |
| 1 | Кортамось. Текстэсь. | 1 |  |  |  |  |
| 2 | Кортамонь лувтне | 1 |  |  |  |  |
| 3 | Вводной контрольной важодема | 1 |  | 1 |  |  |
| 4 | Евтнемань пелькстнэ | 1 |  |  |  |  |
| 5 | Кортамонь пелькстнэ | 1 |  |  |  |  |
| 6 | Существительноесь кода кортамо пелькс. | 1 |  |  |  |  |
| 7 | Собственной ды нарицательной существительнойтне.  Существительнойтнень числава полавтемаст. | 1 |  |  |  |  |
| 8 | Аволь невтемачинь полавтнемась | 1 |  |  |  |  |
| 9 | Невтемачинь полавтнемась | 1 |  |  |  |  |
| 10 | Азорксчинь полавтнемась | 1 |  |  |  |  |
| 11 | Текст марто важодема Текстэнь ютавтомась эрзянь кельстэ рузокс | 1 |  |  |  |  |
| 12 | Существительнойтнень полавтнемаст. | 1 |  |  |  |  |
| 13 | Падежга полавтнемась. | 1 |  |  |  |  |
| 14 | Существительнойтнень теевемаст. | 1 |  |  |  |  |
| 15 | Существительнойтнень морфология ендо ванномась. | 1 |  |  |  |  |
| 16 | Контрольной диктант | 1 | 1 |  |  |  |
| 17 | Прилагательноесь кода кортамо пелькс. Смустень коряс явомаст | 1 |  |  |  |  |
| 18 | Прилагательнойтнень сравнениянь степенест. Прилагательнойтне валрисьмесэнть. | 1 |  |  |  |  |
| 19 | Прилагательнойтнень теевемаст. | 1 |  |  |  |  |
| 20 | Вейке кортамо пелькстэ омбоцес | 1 |  |  |  |  |
| 21 | Прилагательнойтнень морфология ёндо ванномась. | 1 |  |  |  |  |
| 22 | Числительноесь кода кортамо пелькс. | 1 |  |  |  |  |
| 23 | Составонь коряс числительнойтнень явовомась. | 1 |  |  |  |  |
| 24 | Мини – сочинения (254 – це упр.коряс) | 1 |  | 1 |  |  |
| 25 | Числительнойтнень составонь коряс явовомаст. | 1 |  |  |  |  |
| 26 | Числительнойтнень валсюлмавксонь таркаст молемаст. | 1 |  |  |  |  |
| 27 | Числительнойтне кортамонь рисьмесэнть | 1 |  |  |  |  |
| 28 | Морфология ёндо ванномась. | 1 |  |  |  |  |
| 29 | Местоимениясь кода кортамо пелькс. | 1 |  |  |  |  |
| 30 | Смустень коряс местоимениятнень явомаст. | 1 |  |  |  |  |
| 31 | Местоимениянь падежга полавтнемась. | 1 |  |  |  |  |
| 32 | Местоимениянь морфология ёндо ванномась. | 1 |  |  |  |  |
| 33 | Итоговой контрольной диктант | 1 | 1 |  |  |  |
| 34 | Тиринь келесь – эрьва раськенть сюпавчизэ. | 1 |  |  |  |  |
| **ОБЩЕЕ КОЛИЧЕСТВО ЧАСОВ ПО ПРОГРАММЕ** | | 34 | 2 | 2 |  | |

**7 КЛАСС**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Тема урока** | **Количество часов** | | | **Дата изучения** | **Электронные цифровые образовательные ресурсы** |
| **Всего** | **Контрольные работы** | **Практические работы** |
| 1 | Кортамонть важодемазо ды культуразо | 1 |  |  |  |  |
| 2 | 6 классо тонавтнезенть мельс ледстямось | 1 | 1 |  |  |  |
| 3 | Эрзянь литературань келенть лувонь (стилень) ёндо явовомась. | 1 |  |  |  |  |
| 4 | Финнэнь-угрань кельтнень раськесь | 1 |  |  |  |  |
| 5 | Глаголонть кортамо пельксэнь смустезэ ды грамматикань енксонзо. | 1 |  |  |  |  |
| 6 | Глаголонь аволь определенной форматне | 1 |  |  |  |  |
| 7 | Глаголонть валлувозо. Глаголонть видэнзэ | 1 |  |  |  |  |
| 8 | Глаголонть полавтнемась | 1 |  |  |  |  |
| 9 | Глаголонь наклонениятне. | 1 |  |  |  |  |
| 10 | Глаголонь арасьчинь форматне | 1 |  |  |  |  |
| 11 | Кармавтомань наклонениясь. Сослагательной наклонениясь. | 1 |  |  |  |  |
| 12 | Условной наклонениясь. Условно-сослагательной наклонениясь. | 1 |  |  |  |  |
| 13 | Желательной наклонениясь. Наклонениянь форматне эрзянь келень кортамонь рисьмесэнть. | 1 |  |  |  |  |
| 14 | Глаголтнэнь теевемась. | 1 |  |  |  |  |
| 15 | Контрольной диктант. | 1 | 1 |  |  |  |
| 16 | Глаголсто од глаголонь теевемась. | 1 |  |  |  |  |
| 17 | Кавонзазь глаголтнэ. | 1 |  |  |  |  |
| 18 | Глаголонть морфология ендо ванномась. | 1 |  |  |  |  |
| 19 | Причастиядо чарькодемась. Неень ды ютазь шкань причастиятне. | 1 |  |  |  |  |
| 20 | Причастиянь арасьчинь форматне. Морфологиянь ёндо ванномась. | 1 |  |  |  |  |
| 21 | Текст марто важодема. (307 - це упр.коряс) | 1 |  | 1 |  |  |
| 22 | Деепричастиядо чарькодемась. Деепричастиянь теевемаст ды сермадомаст. | 1 |  |  |  |  |
| 23 | Деепричастиянь арасьчинь форматне. Морфологиянь ендо ванномась. | 1 |  |  |  |  |
| 24 | Наречиядо чарькодемась. Смустень коряс наречиятнень вейсэндявксост. | 1 |  |  |  |  |
| 25 | Наречиятнень сравнениянь степентне, сынст теевемаст ды сермадомаст. | 1 |  |  |  |  |
| 26 | Наречиятнень теевемаст. Наречиянь теевемань лия способтне. | 1 |  |  |  |  |
| 27 | Наречиятнень сермадомаст. Морфология ёндо ванномась. | 1 |  |  |  |  |
| 28 | Мини-сочинения «Минек веленек» | 1 |  | 1 |  |  |
| 29 | Валмельгаксто чарькодемась. Смустень коряс явомаст. Морфология ёндо ванномась. | 1 |  |  |  |  |
| 30 | Союзось кода лездыця кортамо пелькс. Смустень коряс явомаст. Морфология ёндо ванномась. | 1 |  |  |  |  |
| 31 | Частицатне кортамонь рисьмеэнть. Частицатнень явовомаст. | 1 |  |  |  |  |
| 32 | Междометиятнень смустест ды кортамо рисьмесэнть сынст лезэст. | 1 |  |  |  |  |
| 33 | Итоговой контрольной диктант | 1 | 1 |  |  |  |
| 34 | Эрзянь ломанень койтне – кирдатне. | 1 |  |  |  |  |
| **ОБЩЕЕ КОЛИЧЕСТВО ЧАСОВ ПО ПРОГРАММЕ** | | 34 | 3 | 2 |  | |

**Тонавтнемапельтне:**

Эрзянт кель 6 класс. Автортнэ: Л.П.Водясова, В.П.Цыпкайкина, Саранск, 2003

Эрзянь кель 7 класс Автортнэ: М.В.Мосин, Г.П.Пугачева, Саранск, 2003

**Эрзянь келень коряс методикань лезкстнэ:**

1.Кемайкина Т.А. Диктантт ды изложеният 5-11 класстнэнень: Тонавтыцятненень пособия.- Саранск, 2010

2.Кипайкина Н.А. Текст марто авжодемась тиринь келень уроксто.- Саранск, 1993.

3.Мосин М.В., Водясова Л.П., Цыпкайкина В.П. Эрзянь келень урокт 7-це классо.- Саранск, 1995.

4. Мосин М.В., Водясова Л.П., Цыпкайкина В.П. Дидактической материалт. 7-це класс.- Саранск, 1995.

5.Цыганкин Д.В. Занимательной грамматика.- Саранск, 1999.

**Валкстнэ:**

1.Борисов А.Г. Эрзянь келень эпитетэнь нурькине словарь.- Саранск, 1982.

2.Бузакова Р.Н. Словарь синонимов эрзянского языка.- Саранск, 1982.3/

3. Бузакова Р.Н. Тикшень валкс.-Саранск. 1996.

4. Цыганкин Д.В., Мосин М.В. Этимологиянь валкс.- Саранск, 1998.

5.Ширманкина Р.С. Фразеологиянь валкс.- Саранск, 1998.

6.Щемерова В.С. Эрзянско-русский, русско-эрзянский словарь.- Саранск, 1993.

7.Четвергов Е.В. Сырнень човалят: Стувтозь ды чуросто вастневиця валт.- Саранск, 1995.

8.Эрзянь келень орфографической словарь.- Саранск, 1978.

9.Эрзянь-рузонь валкс. Эрзянско- русский словарь.- Москва, 1993.

**Башка сермадовкстнэ (статьятне):**

1.Алешкина Р.А. Эрзянь келень синтаксисэнь уроксто творческой енксонь кандыця упражнениятне.- Сятко, 1992.

2.Водясова Л.П. Урок КВН: Числительноенть ды местоимениянть коряс.- Сятко, 1995, №3.

3. Водясова Л.П. Мезекс правилатне?- Сятко, 1997, №10

4. Кипайкина Н.А. Тиринь келень уроксо.- Сятко, 1993, №10.